PRI วิ่ง 3% เก็งผลงาน Q4 โตเด่น ตุน “แบ็กล็อก” กว่า 300 ลบ.
PRI บวก 3% ลุ้นรายได้ปีนี้โต 30% ตุน “แบ็กล็อก” แน่น 328 ล้าน คาดปี 66 เติบโตต่อเนื่อง เดินหน้าปิดดีลเพิ่ม
PRI บวก 3% ลุ้นรายได้ปีนี้โต 30% ตุน “แบ็กล็อก” แน่น 328 ล้าน คาดปี 66 เติบโตต่อเนื่อง เดินหน้าปิดดีลเพิ่ม
21 ธ.ค. 2565

ผู้สื่อข่าวรายงานว่า วันนี้ (21 ธ.ค.65) ราคาหุ้น บริษัท พรีโม เซอร์วิส โซลูชั่น จำกัด (มหาชน) หรือ PRI ณ เวลา 10:13 น. อยู่ที่ระดับ 23.80 บาท บวก 0.60 บาท หรือ 2.59% สูงสุดที่ระดับ 23.90 บาท ต่ำสุดที่ระดับ 23.30 บาท ด้วยมูลค่าการซื้อขาย 49.31 ล้านบาท

นางสาวจตุพร วิไลแก้ว ประธานเจ้าหน้าที่บริหาร PRI เปิดเผยว่า แนวโน้มผลการดำเนินงานในไตรมาส 4/65 บริษัทเชื่อว่าจะเติบโตกว่าไตรมาส 3/65 จากการรับรู้รายได้ประจำจากงานในมือ (Backlog) ที่ปัจจุบันมีมูลค่ารวม 328 ล้านบาท ซึ่งจะทยอยรับรู้ในไตรมาส 4/65 ประมาณ 40% ส่วนที่เหลือจะทยอยรับรู้ในปี 66 ดังนั้นบริษัทจึงมั่นใจในปี 65 รายได้จะเติบโตเป็นไปตามเป้าหมายที่วางไว้ 30%
ขณะที่แนวโน้มผลการดำเนินงานในปี 66 บริษัทคาดว่าจะมีโอกาสเติบโตสูงกว่าเป้าหมายที่วางไว้ที่ระดับ 30-40% เนื่องจากในปี 66 จะมีการปิดดีลซื้อกิจการ (M&amp;A) ธุรกิจต้นน้ำ คือ กลุ่มธุรกิจที่ปรึกษาและออกแบบทางวิศวกรรม (Per-Living Services) เข้ามา 1 บริษัท ซึ่งปัจจุบันอยู่ระหว่างการเจรจา และคาดว่าการเข้าซื้อกิจการในครั้งนี้จะช่วยให้อัตรากำไรสุทธิของบริษัทปรับตัวเพิ่มขึ้นอยู่ในระดับ 29-30% จากปัจจุบันอยู่ที่ 26%